ROZHODNUTIE RADY
zo 6. decembra 2005
o uzatvorení Dohody o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore a o uzatvorení štyroch súvisiacich dohôd
(2006/377/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na článok 310 v spojení s druhou vetou prvého pododseku článku 300 ods. 2 a s druhým pododsekom článku 300 ods. 3 tejto zmluvy,
so zreteľom na návrh Komisie,
so zreteľom na súhlas Európskeho parlamentu (1),
keďže:
(1)
V mene Európskeho spoločenstva boli 14. októbra 2003 podpísané nasledujúce dohody a protokoly, s výhradou možného uzatvorenia k neskoršiemu dátumu (2), v súlade s rozhodnutím Rady z 13. októbra 2003 (3).
a)
Dohoda o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore;
b)
Dohoda medzi Nórskym kráľovstvom a Európskym spoločenstvom o nórskom finančnom mechanizme na obdobie rokov 2004 - 2009;
c)
Dodatkový protokol k Dohode medzi Európskym hospodárskym spoločenstvom a Islandskou republikou v dôsledku pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii;
d)
Dodatkový protokol k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii,
e)
Dohoda vo forme výmeny listov medzi Európskym spoločenstvom a Nórskym kráľovstvom o niektorých poľnohospodárskych výrobkoch.
(2)
Dohody a protokoly nadobudnú platnosť v rovnaký čas. Predbežne sa vykonávali od 1. mája 2004 prostredníctvom dohôd vo forme výmeny listov medzi Spoločenstvom a každým zo štátov EHP EZVO a boli schválené v mene Spoločenstva rozhodnutím Rady 2004/368/ES z 30. marca 2004 o predbežnom vykonávaní Dohody o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore a o predbežnom vykonávaní štyroch súvisiacich dohôd (4).
(3)
Dohody a protokoly by mali byť schválené,
ROZHODLA TAKTO:
Článok 1
1. Nasledujúce dohody a protokoly sa týmto schvaľujú v mene Spoločenstva:
a)
Dohoda o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore;
b)
Dohoda medzi Nórskym kráľovstvom a Európskym spoločenstvom o nórskom finančnom mechanizme na obdobie rokov 2004 - 2009;
c)
Dodatkový protokol k Dohode medzi Európskym hospodárskym spoločenstvom a Islandskou republikou v dôsledku pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii;
d)
Dodatkový protokol k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii,
e)
Dohoda vo forme výmeny listov medzi Európskym spoločenstvom a Nórskym kráľovstvom o niektorých poľnohospodárskych výrobkoch.
2. Texty týchto dohôd a protokolov sú pripojené k tomuto rozhodnutiu (5).
Článok 2
Predseda Rady sa týmto poveruje určiť osobu splnomocnenú uložiť v mene Spoločenstva akt o schválení stanovený v každej z týchto dohôd a protokolov s cieľom vyjadriť súhlas Spoločenstva byť viazané týmito dohodami a protokolmi.
V Bruseli 6. decembra 2005